"เนื้อตุ๋นจักรเพ็ชร" ถือเป็นอีกร้านหนึ่งที่ฝากความหวังไว้ได้ว่าอร่อยและใช้วัตถุดิบที่มีคุณภาพ ราคาอาจจะสูงกว่าร้านห้องแถว แต่ก็ไม่แพงไปกว่าร้านก๋วยเตี๋ยวขึ้นห้างร้านอื่นๆ แถมยังมีเมนูให้เลือกหลากหลาย นอกจากก๋วยเตี๋ยวอีกด้วย


วันนี้เรามาลองชิม 2 เมนู และก็เล่นของยากกันเลยทีเดียว เพราะว่่าสั่ง "แพะตุ๋นยาจีน" (450 บาท) ไปมาลอง เพราะแพะนี่ ถ้าปรุงไม่ดี กลิ่นจะแรงมาก แต่ปรุงดีๆ มันก็จะอร่อยและมีรสชาติเฉพาะตัว ซึ่งแพะของที่นี่ ใช้ส่วนซี่โครง ทำให้ได้เนื้อที่ติดมัน ซึ่งพอเอาไปตุ๋นแล้วจะยิ่งอร่อยมาก ที่สำคัญเค้าคุ๋นมาซะจนเปื่อยนุ่ม และไม่มีกลิ่นสาบแพะเลย เมนูต้องลอง


ส่วนเมนูก๋วยเตี๋ยว ขอลอง "ก๋วยเตี๋ยวเนื้อเส้นอุด้ง" (120 บาท) เมนูก๋วยเตี๋ยวที่เปลี่ยนจากการใช้เส้นก๋วยเตี๋ยวที่คุ้นเคย มาเป็นเส้นอุด้งแบบญี่ปุ่น ที่เหนียวหนึบหนับเคี้ยวมัน กับเนื้อสไลซ์ที่หนากำลังดี และน้ำซุปเข้มข้น


ถ้าใครอยากลองก๋วยเตี๋ยวอร่อยๆ ที่มั่นใจได้ว่าสะอาด และพรีเมียมหน่อยๆ เนื้อตุ๋นจักรเพ็ชร ก็ถือว่าเป็นตัวเลือกที่ดี
